Сцены кватэркі Валерыя Барысавіча і Кацярыны Міхайлаўны Волкавых, якія жывуць у аг. Бычыха, аздоблены шматлікімі карцінамі. На беглы погляд не разбярэш, у якой тэхніцы яны выкананы. Падобна і на акварэль, і на масла, і на фота. Кідаецца ў вочы адно: на дзіва прыгожа! Іх аўтар — сам гаспадар, які ўлетку адзначыў 75-гадовы юбілей. Захапленне ж маляваннем прыйшло да яго, калі яму было 68 гадоў.